Tedenski plan za GUM 23.3-27.3.2020 Tadeja Lapajne Hoyos, OŠ Hinka Smrekarja

Dragi učenci!

V prvem tednu je bilo kar nekaj napetosti zaradi prilagajanja na nov način učenja. Upam, da ste še vedno veseli otroci, kot v šolskih klopeh.

V drugem tednu učenja na daljavo, bo GUM malce bolj ustvarjalen, da skupaj preženemo to temo iz naših življenj in zasvetite vi otroci, kot male svetle lučke!

Imeli boste dve nalogi:

1. Ker se bliža MATERINSKI DAN, se boste otroci lepo naučili pesmico »MAMICA JE KAKOR ZARJA« in ji 25. marca 2020 lepo zapeli (tako kot to počnemo pri urah – lepa drža pred tablo, besedilo pojemo razločno in z nasmeškom, videti se pa morajo tudi iskrice v očeh, kajti mamica je ena sama in veliko naredijo za vas, zato se potrudite) ! Na spodnjem naslovu najdete melodijo <https://www.youtube.com/watch?time_continue=1&v=oy4yDhNCxyU&feature=emb_logo>

**Mamica je kakor zarja,  
zjutraj se smehlja,  
ko še dete v postelji  
se s sanjami igra.**

***In zato nikdar  
nikomur je ne dam,  
eno le na svetu širnem  
mamico imam.***

**Mamica je kakor luna,  
vse noči bedi,  
da počiva njeno dete  
mirno brez skrbi.**

***In zato nikdar  
nikomur je ne dam,  
eno le na svetu širnem  
mamico imam.***

**Mamica je kakor sonček,  
srček njen je zlat,  
kakor žarek, ki posije  
od nebeških vrat.**

1. Da se boste ob večerih malce zabavali v družini, vam pošiljam še en posnetek Slovenskega bansa »JAHAM KONJA«. Najprej se naučite besedilo (vsi družinski člani sodelujejo) potem pa zapojete in zaplešete. Veliko smeha vam želim. Pričakujem povratne informacije o tem, kako ste se zabavali in ali ste lepo presenetili mamico.

<https://www.youtube.com/watch?v=tCRqygR9Mk8>